बॉर्डर पर ड्रोन से गिराए हथियार खरीदता था; बेटे के एनकाउंटर पर फूट-फूटकर रोया
Atiq Ahmed Naini Central Jail Live Updates. Follow Uttar Pradesh Umesh Pal Murder Case Latest News, Photos And Headlines On Dainik Bhaskar. उमेश पाल मर्डर केस का आरोपी माफिया अतीक अहमद और उसके भाई अशरफ को प्रयागराज के मुख्य न्यायिक मजिस्ट्रेट की कोर्ट में गुरुवार दोपहर 12 बजे पेश किया जाएगा।
उमेश पाल मर्डर केस में अतीक अहमद और उसके भाई अशरफ को गुरुवार को CJM कोर्ट ने 4 दिन की पुलिस रिमांड में भेज दिया। पुलिस ने ये कहकर रिमांड मांगा कि अतीक का पाकिस्तान से कनेक्शन है। वह बॉर्डर पर ड्रोन से गिराए हथियार खरीदता था। उसके पास हथियारों का जखीरा है। उसके ISI और लश्कर से भी संबंध हैं। रिमांड के दौरान अतीक वह हथियार बरामद करा सकता है।
कोर्ट के आदेश के बाद पुलिस अतीक-अशरफ को प्रयागराज की पुलिस लाइन लेकर आई। यहां से इन्हें रात को धूमनगंज थाने लाया गया। 17 अप्रैल की शाम 5 बजे तक पुलिस पूछताछ करेगी। पुलिस ने दोनों की 14 दिन की रिमांड मांगी थी। इससे पहले कोर्ट ने दोनों भाइयों को 14 दिन की न्यायिक हिरासत में भेजा था।
बेटे की मौत की खबर सुनकर अतीक जमीन पर बैठ गया
पेशी के दौरान जब अतीक को असद के एनकाउंटर की खबर मिली तो कोर्ट में ही फूट-फूटकर रोने लगा। अतीक वहीं जमीन पर बैठ गया। कुछ देर बाद उसने पीने के लिए पानी मांगा। फिर अतीक ने कहा, 'यह सब मेरी वजह से हुआ है'। वहीं कोर्ट परिसर में 'अतीक अहमद मुर्दाबाद, उमेश पाल अमर रहें' के नारे लगे। साथ ही, योगी-मोदी जिंदाबाद के भी नारे लगाए गए।
वकीलों के गुस्से को देखते हुए अतीक और अशरफ को RAF की सुरक्षा के बीच सुरक्षित निकाला गया। पुलिस दोनों को कोर्ट से जिला कलेक्ट्रेट से पैदल लेकर बाहर निकले और प्रिजनवैन में बैठाकर पुलिस लाइन ले गए। वहां अधिकारियों की टीम पूछताछ कर रही है।
वकीलों और मीडियाकर्मियों में भी हुई थी झड़प 
पेशी से पहले भी वकीलों ने कोर्ट परिसर में अतीक अहमद के खिलाफ नारेबाजी की थी। वीडियो बना रहे कुछ लोगों के पुलिस ने मोबाइल जब्त कर लिए। कोर्ट कैंपस में वकीलों की कुछ मीडिया कर्मियों से भी झड़प हुई है। हालांकि पुलिस ने परिसर के अंदर से मीडियाकर्मियों को बाहर करके मामला शांत करा दिया।
उमेश मर्डर केस में हैं कुल 9 आरोपी
प्रयागराज में 24 फरवरी को उमेश पाल की दिनदहाड़े घर के बाहर गोली-बम मारकर हत्या कर दी गई थी। इस मामले में उमेश की पत्नी जया पाल ने अतीक अहमद उसके भाई अशरफ, अतीक की पत्नी शाइस्ता परवीन समेत 9 लोगों के खिलाफ नामजद केस दर्ज कराया था। वहीं पुलिस ने विवेचना के दौरान हत्या की साजिश रचने में कई लोगों के नाम जोड़े हैं।
साबरमती से फिर सड़क के रास्ते प्रयागराज लाया गया अतीक...
नैनी जेल के बैरक नंबर 7 में अतीक को रखा गया था
उमेश पाल मर्डर केस का आरोपी माफिया अतीक अहमद बुधवार शाम 6 बजे प्रयागराज की नैनी जेल पहुंचा। अतीक को बैरक नंबर 7 में रखा गया। उसके भाई अशरफ को भी इसी केस में पुलिस बरेली से प्रयागराज लेकर आई। अतीक अहमद को साबरमती जेल से प्रयागराज ला रही UP पुलिस का काफिला बुधवार सुबह 8.30 बजे झांसी पहुंचा था। झांसी पुलिस लाइन में 1 घंटा 21 मिनट रुकने के बाद अतीक को लेकर पुलिस प्रयागराज के लिए निकली।
शिवपुरी में बयान- मैंने जेल से साजिश नहीं की
इससे पहले शिवपुरी में पुलिस का काफिला करीब आधा घंटा रुका। अतीक ने यहां मीडिया से कहा, ''आपकी वजह से मैं सुरक्षित हूं। मैंने वहां से कोई फोन नहीं किया, वहां पर जैमर लगे हुए हैं। मैंने जेल से कोई साजिश नहीं रची। 6 साल से मैं जेल में हूं। मेरा पूरा परिवार बर्बाद हो चुका है।''
बूंदी में बयान- माफियागिरी समाप्त हो गई
इससे कुछ घंटे पहले राजस्थान के बूंदी में अतीक ने कहा, "मेरा परिवार पूरी तरह से बर्बाद हो गया, मैं जेल में था, मुझे इसके (उमेश पाल हत्याकांड) बारे में क्या पता। कोई सवाल कर रहा था कि माफियागिरी समाप्त हो गई। माफियागिरी तो पहले ही समाप्त हो गई। अब तो रगड़ा जा रहा है।"
26 मार्च को भी प्रयागराज लाया गया था अतीक
इससे पहले भी अतीक अहमद को अहमदाबाद से प्रयागराज लाया जा चुका है। UP STF की टीम 26 मार्च को अहमदाबाद जेल से शाम 5:45 बजे अतीक को लेकर प्रयागराज के लिए रवाना हुई थी। वह 27 मार्च को शाम 5:30 बजे प्रयागराज की नैनी जेल पहुंची थी। टीम ने 1300 किलोमीटर का सफर 23 घंटे 45 मिनट में पूरा किया था। इस दौरान काफिला 8 जगह रुका था।
रायबरेली में अशरफ को ला रही वैन खराब हुई
अतीक के भाई अशरफ को भी बरेली से प्रयागराज लाया गया। इस बीच रायबरेली में टोल प्लाजा पार करते ही अशरफ की वैन खराब हो गई। पुलिसकर्मियों ने वैन को धक्का देकर आगे बढ़ाया। करीब 10 मिनट के बाद गाड़ी फिर से ऑन हुई जिसके बाद अशरफ का काफिला आगे बढ़ा।
कोर्ट ने उमेश पाल हत्याकांड में जारी किया था वारंट-B
उमेश पाल हत्याकांड में पुलिस सबूत जुटा रही है। इसी कड़ी में पुलिस ने अतीक अहमद से पूछताछ करने के लिए MP-MLA कोर्ट में एक सप्ताह पहले वारंट-B के तहत अर्जी दी थी। जिसके बाद कोर्ट ने अर्जी स्वीकार कर ली थी। प्रयागराज पुलिस दो प्रिजन वैन और इंस्पेक्टर समेत 30 पुलिसकर्मियों की टीम लेकर मंगलवार की सुबह साबरमती जेल पहुंची थी।
वारंट बी किसी भी जेल में बंद आरोपी के लिए जारी होता है। किसी मामले में इन्वेस्टिगेशन ऑफिसर जब कोर्ट को बताता है की हमने इस व्यक्ति को आरोपी बनाया है। तब कोर्ट वारंट बी जारी करता है।
ये भी पढ़ें...
UP का राजू पाल हत्याकांड...मुख्य गवाह की भी हत्या, प्रयागराज में हमलावरों ने घर में घुसकर वारदात को अंजाम दिया
उत्तर प्रदेश में बसपा विधायक रहे राजू पाल मर्डर केस के मुख्य गवाह उमेश पाल की शुक्रवार को हत्या कर दी गई। गनर संदीप मिश्रा और राघवेंद्र सिंह भी गंभीर रूप से घायल हुए थे। इलाज के दौरान दोनों की भी मौत हो गई। बसपा के पूर्व विधायक राजू पाल हत्याकांड के मुख्य गवाह उमेश और अतीक अहमद के बीच दुश्मनी करीब 17 साल पुरानी है। पूरी खबर पढ़ें...
हत्या के समय कार में मौजूद था असद का दोस्त, उमेश पाल हत्याकांड में CCTV फुटेज के जरिए पुलिस काे मिला एक और सुराग
प्रयागराज के उमेश पाल हत्याकांड के 13 दिन बाद पुलिस को एक और सुराग मिले हैं। 24 फरवरी की शाम जिस समय उमेश पाल की हत्या की गई थी उस समय माफिया अतीक अहमद के बेटे असद के साथ उसका एक दोस्त भी क्रेटा कार में बैठा था। हत्या के समय वह कार से नीचे नहीं उतरा था। पुलिस का मानना है कि उसे बैकअप में रखा गया था। पूरी खबर पढ़ें...